Diari Oficial de la Generalitat Valenciana


Sumari del DOGV 4234, del 23-04-2002 (2002/3564)

ACORD de 5 de febrer de 2002, de la Comissió Territorial d'Urbanisme d'Alacant, relatiu a la modificació puntual del PG en illa situada en l'avinguda de la Generalitat.
------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3564


Data del document
:   05-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Campello, el
    * pla d'urbanisme

ACORD de 5 de febrer de 2002, de la Comissió Territorial d'Urbanisme d'Alacant, relatiu a la modificació puntual del PG en illa situada en l'avinguda de la Generalitat. [2002/3564]
  
Vist l'expedient de referència i sobre la base dels antecedents i les consideracions següents:
  
Antecedents de fet
  
Primer
  
L'assumpte de referència es va sotmetre a informació pública durant un mes mitjançant Acord Plenari de l'Ajuntament del dia 16 de novembre de 2000, i es publica l'anunci en el Diari Oficial de la Generalitat Valenciana, de 17 de gener de 2001, i en un dels diaris de major difusió provincial, el dia 28 de desembre de 2000. Durant el pertinent període d'exposició pública es va presentar una al·legació que va ser desestimada. El projecte es va aprovar provisionalment pel mateix òrgan amb data 14 de juny de 2001.
  
Segon
  
La documentació està integrada per memòria informativa i justificativa i plans d'informació i ordenació.
  
Tercer
  
L'objecte del present expedient és la modificació de l'alineació de l'illa A (situada a l'av. de la Generalitat cantó av. Germanies) de forma que s'evite la mitgera vista i d'acord amb l'alineació de l'illa confrontant B. Aquesta modificació suposa la supressió de 72,11 m² de vorera, que, donada l'amplària total del vial de què forma part, no suposa minva en la seua funcionalitat. Es produeix un increment d'aprofitament lucratiu privat de 360,55 m²t (72,11 m² X 5 plantes) en clau 11C que és compensat amb la cessió a l'Ajuntament d'una parcel·la de 385,33 m² per a ús docent ubicada en clau 11A i és confrontant amb un equipament. Amb la modificació es requalificaria aquesta última parcel·la com a clau dotacional E-2, i s'obtenen mitjançant transferències d'aprofitament urbanístic.
  
Consideracions tecnicojurídiques
  
Primera
  
La tramitació ha sigut de conformitat amb el que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 175 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU i concordants del RPCV.
  
Tercera
  
Atés que la modificació proposada augmenta l'aprofitament lucratiu privat, s'ha donat compliment al que disposa l'article 55.3 LRAU, segons s'ha descrit en l'antecedent tercer, per a mantenir la proporció i la qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards de qualitat de l'ordenació.
  
Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
Quarta
  
La Comissió Territorial d'Urbanisme a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la modificació puntual del Pla General del municipi del Campello en illa situada a l'av. de la Generalitat.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'UN MES, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 5 de febrer de 2002.- La secretària de la Comissió Territorial d'Urbanisme: Rosario Berjón Ayuso.